Muddada intaas le’eg suurogal may noqon in la abuuro baahi dhaqaale ama ganacsi oo hunguri gelisa caalamka, taasoo sabab u noqon kari lahayd is bedel ku yimaadda qiimeynta Soomaaliland, waxaana marag ma doonto ah in maslaxadaha dhaqaale yihiin kuwa ugu miisaanka weyn ee raadka ku leh go’aamada siyaasadeed ee adduunka maanta lagu qaato, waxa taas ku lammaan in aanay dhicin baahi siyaasadeed oo soo jiidata indhaha caalamka taasoo kor u qaadi kari lahayd kaydka siyaasadeed ee Soomaaliland, horseedna u noqon kari lahayd in lagu eego indho ka duwan kuwii muddadaas dheer lagu eegaayey.
